《正仲过我一宿蓐食而行叙怀追饯之》
宋代·舒岳祥

又见王师下海夷，书生笔砚自非宜。
风尘宇内成百战，花坞山中自四时。
故旧凋零今已矣，江山寂寞子何之。
篮舆载雨忽忽去，一饭无因许别离。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。